שיחה:המאבק בשבועונים החרדיים בישראל

message: הצגתי את הפרשה בעיקר מן הזווית של מתנגדי השבועונים, כי אלו החומרים שהיו לנגד עיני בזמן הכתיבה. חסר לי הצד של השבועונים, והחברים מוזמנים להשלים, כמידת הצורך. גרש - שיחה 07:22, 3 ביוני 2011 (IDT)
replies: text: חזק ואמץ! ערך מרתק ומאלף! --בברכה, טישיו - שיחה 07:41, 3 ביוני 2011 (IDT)
replies: text: :חן חן. אני קורא את ערכיך ומתמוגג. אתה עוסק בחיי עולם ואני בחיי שעה. גרש - שיחה 08:26, 3 ביוני 2011 (IDT)
replies: text: ::מצטרף לתודות --ג'יס - שיחה 07:56, 19 ביוני 2011 (IDT)
replies: text: :::ערך יפה מאוד. תודה רבה. יוסי2 - שיחה
thread_title: השלמה

message: שם הערך משונה ולא-סטנדרטי. בבקשה לשנות להמאבק החרדי בשבועונים, המאבק בשבועונים בקרב החרדים, מאבק החרדים בשבועונים (או להחליף בכל אחד מאלה את המילה שבועונים ב"עיתונות"). /Orrling◄שיחה 02:18, 17 ביוני 2011◄ספינת הדגל האורבנית!
replies: text: שלוש האופציות שהעלית בלתי-אפשריות, כל אחת מסיבותיה. אין זה "מאבק חרדי" או "מאבק החרדים" בשבועונים, אלא מאבק הרבנים (ועסקניהם) בשבועונים החרדים. לעומת זאת "המאבק בשבועונים" כבר הפך למושג בציבור החרדי, ואם תשמיע את צמד המילים הזה באוזניים חרדיות, כולם יידעו במה העניין (משהו בדומה ל"האם המרעיבה" וכדומה). לכן, קראתי לערך "המאבק בשבועונים", והוספתי בסוגריים (חרדים), לציין שזו פרשה חרדית. בנוסף, יכול להשתמע שהתוספת 'חרדים' מוסבת גם על הנשוא - "השבועונים", וכאילו שם הערך הוא "המאבק בשבועונים חרדים". ומכל מקום, אם יש לך רעיון אחר - בשמחה. גרש - שיחה 13:33, 17 ביוני 2011 (IDT)
replies: text: :אהה. אין בעיה אם כך, אני באמת ובתמים מאמין שהצורה "המאבק בשבועונים" - שכדבריך מהווה לבדו מושג שיש לו די נפח בפני עצמו - יכולה להתקיים ללא התוספת שבסוגריים. לא מתוכנן, להבנתי, מאבק בשבועונים (חילונים) או מאבק בשבועונים בקרב דתיים-לאומיים ;-) . וגם, כל מי שייכנס לקרוא את הערך ימצא מיד במשפט הפותח שמדובר בקהילה החרדית. אי לכך האם אפשר מבחינתך להעביר להמאבק בשבועונים? יש בעיה בהערת-סוגריים בשמות ערכים כשאין ערך אחר בשם זה או דף פירושונים. בברכה, /Orrling◄שיחה 15:07, 17 ביוני 2011◄ספינת הדגל האורבנית!
replies: text: ::בכל אופן זה נושא פנים-מגזרי פרופר, ובלעדי אזכור המילה 'חרדים' אני מרגיש שהשם הולך לאיבוד. איזה מאבק? איזה שבועונים? תוספת של מילה אחת שופכת אור על כל העניין. אכן, שם הערך המלא, כפי שמופיע בפתיח של גוף הערך, הוא "המאבק בשבועונים החרדים", אלא שהעדפתי ששם הערך הרשמי-ייצוגי יהיה "המאבק בשבועונים" כשהתוספת 'חרדים' מופיעה בסוגריים, משום שכאמור "המאבק בשבועונים" הפך לסוג של מושג פנים-חרדי, והשם "המאבק בשבועונים החרדים" הורג את המושג והופך אותו לתיאור נושא סתמי. ואגב, בצד המאבק בשבועונים החרדים אכן יש מקום לערך נוסף על המאבק של הרבנים בעיתונות החילונית. המאבק הנוכחי הוא בעצם מאבק-המשך של המאבק ההוא, שהתנהל בשנות השישים והשבעים, ולאחר שנחל הצלחה נולד הצורך במאבק הנוכחי. כך שגם מבחינה זו יש מקום לתוספת 'חרדים', להבדילה מהמאבק בעיתונים החילונים. גרש - שיחה 16:01, 17 ביוני 2011 (IDT)
replies: text: :::אין צורך בסוגריים כאשר אין משמעות אחרת. אני-ואתה • שיחה 16:47, 17 ביוני 2011 (IDT)
replies: text: ::::יש לחשוב על שם-ערך שלא יהיו בו הערה או ביאור בסוגריים. אני שב ומציע המאבק בשבועונים או המאבק בשבועונים בקהילה החרדית. תודה, /Orrling◄שיחה 18:27, 17 ביוני 2011◄ספינת הדגל האורבנית!
replies: text: :::::שוב, בלי אזכור ההקשר החרדי בשם הערך משהו חסר. "בקהילה החרדית" היא הגדרה בעייתית, כי החרדים הם 'מגזר' ו'ציבור', אבל מזמן כבר לא 'קהילה'. גרש - שיחה 18:42, 17 ביוני 2011 (IDT)
replies: text: ::::::אז חשבו נא על דרך תמציתית שתוציא את החרדים מהסוגריים :) . בברכה, /Orrling◄שיחה 18:49, 17 ביוני 2011◄ספינת הדגל האורבנית!
replies: text: :::::::אפשר להוציא את הסוגריים מהחרדים אבל קצת קשה להוציא את החרדים מהסוגריים... ולענייננו: אם צריכים לוותר על הסוגריים, אפשר פשוט לקרוא לערך כשמו המלא בפתיח: המאבק בשבועונים החרדים. אם כי, שוב, יש כאן החמצה מסוימת (ולא נוראה) של המושג הפנים-חרדי "המאבק בשבועונים". שבת שלום, 19:12, 17 ביוני 2011 (IDT)
replies: text: ::::::::אני מקבל את רוח הדברים. המאבק בשבועונים החרדים נראה בעיני הוגן מאד. זה בהחלט לא יאבד מההמשגה הפנים-מגזרית. /Orrling◄שיחה 19:34, 17 ביוני 2011◄ספינת הדגל האורבנית!
replies: text: :::::::::אמנם אני לא מבין את המסע נגד הסוגריים שנערך כאן לאחרונה, אבל במקרה דינן נדמה לי שהפשרה הגיונית. Shannen - שיחה 08:29, 19 ביוני 2011 (IDT)
thread_title:  שם הערך 

message: התחיל כחינמון באמצע שנות ה-90. בתחילת המאה ה-21 החל להמכר (במחיר סמלי, התחיל ב-4 ש"ח כמדומני). ערך מושקע, יפה ונעים לקריאה. --Akkk - שיחה 11:15, 26 בספטמבר 2011 (IDT)
replies: text: תודה רבה. הוספתי בערך. גרש - שיחה 11:26, 26 בספטמבר 2011 (IDT)
replies: text: :ואגב, אנציקלופדיה אבל אי אפשר לכתוב את שעה טובה כשווה למשפחה. ראוי להדגיש את ההבדל בין משפחה המכובד לבקהילה העממי לשעה טובה הצהוב. --Akkk - שיחה 11:29, 26 בספטמבר 2011 (IDT)
replies: text: ::אינני בטוח שיש לזה מקום בערך הנוכחי. ההתעסקות בהבדלים בין העיתונים השונים מקומה בערך על העיתונות החרדית בכלל. גרש - שיחה 11:33, 26 בספטמבר 2011 (IDT)
replies: text: :::חשבתי שבתוך הסקירה המקיפה יהיה לזה מקום. כדעתך הרחבה. --Akkk - שיחה 11:49, 26 בספטמבר 2011 (IDT)
thread_title:  בקהילה 

message: הרשימה הסידורית של הביקורת ארוכה ומסובכת מדי. עדיף כנראה להפוך לפסקאות טקסט רגילות, ולחלק את הפרק לתתי פרקים לפי נושאי הביקורת + פסקה בולטת של תגובה על הביקורת שמאוד חסרה כרגע. --Jys - שיחה 15:39, 27 באוקטובר 2011 (IST)
replies: text: שלום וברכה. כוונתי המקורית הייתה אדרבה - להקל ולא לסרבל. הצגתי אחת לאחת את נקודות הביקורת, שמהן הקורא יכול ללמוד "על ההבדלים שבין תפיסת העולם העיתונאית של היומונים החרדיים הקשורים לממסד לזו של השבועונים העצמאיים", כמובא בפתיח שם. אמנם הצגת הדברים באה בדרך של רשימת נקודות, אולם כל נקודה תופסת נפח לעצמה. לדעתי, דווקא ערבוב הדברים עלול לסרבל ולהקשות על ההבנה. אולם אם בכל זאת לדעתך ניתן לעשות זאת בצורה טובה יותר - "קריינא דאיגרתא איהו ליהווי פרוונקא". ותודה מראש. גרש - שיחה 16:10, 27 באוקטובר 2011 (IST)
replies: text: :תודה. ערכתי בנתיים חלוקה לפי נושאים (דורשת עדיין סידור נוסף בהמשך), אם התוצאה לא טובה אין בעיה כמובן לבטל. --Jys - שיחה 19:19, 27 באוקטובר 2011 (IST)
replies: text: ::מצוין. לפי התוצאה - ההערה שלך הייתה במקום. יישר כוח, גרש - שיחה 01:06, 28 באוקטובר 2011 (IST)
thread_title: הביקורת

message: אני חוששת שבשלב זה יש לשנות את שם הערך או להוסיף ערך חדש על "מאבקו של יתד במשפחה". אם זה היה מאבק אמיתי בין גדולי ישראל למשפחה, יתד לא היה מנסה לטרפד מנציגי משפחה להגיע אל ר' חיים קנייבסקי למרות שהם קיבלו אישור מר' ניסים קרליץ לעיתון במידה ויקבלו את האישור של הרב סילמן... נתי גרוסמן לא היה מנסח מכתבים ומחתים את הרב אלישיב (שהרי הרב אלישיב כיום לא מנסח מכתבים כאלה ארוכים...) ואחר מצטט את "לשונם החריפה של גדולי ישראל" ולא היו כותבים כתבה כל כך גועל נפש ביתד השבוע בה הם אפילו לא מצליחים להבין איך אפשר להעליל עליהם שהאינטרס שלהם כלכלי... ולא היו אוספים את עיתוני יום שלישי של עיתון משפחה... המאבק הפך להיות "המאבק בין השבועונים החרדים" או "בין העיתונים החרדים". שם הערך כפי שהוא עכשיו לא מתאים. TZivyA • אהמ? •  18:39, 7 בינואר 2012 (IST)
thread_title:  מי נאבק? 

message: לדעתי, אין מקום לערך. המאבק הזה היא אחד מני רבים שמתחוללים מדי בוקר ערב וצהריים בקהלים שונים ברחבי הארץ והעולם. הוא לא יותר ממשהו נקודתי וחסר משמעות אמיתית בחיי היום יום.
גם בציבור החרדי לא תפס המאבק הזה תאוצה משמעותית. המגזר החסידי כלל לא נטל חלק במאבק זה. זה היה יותר מאבק "ישיבתי-ליטאי" פנימי, שכנראה מהווה אחד הספיחים למאבקים הבין-ליטאיים בשנים האחרונות.
זהו נושא "חדשותי" צהוב וזול חסר משמעות וזניח לחלוטין. זה מתאים יותר להתפרסם כ"מחקר" בידיעות אחרונות מאשר באנציקלופדיה.
אין ערך אנציקלופדי למאמר זה. 108.161.171.252 08:39, 28 באוגוסט 2015 (IDT)
replies: text: בנוסף לכך, הערך ארוך ומסורבל למדי, מביא ציטוטים ארוכים ומסורבלים מדרשות של ראשי ישיבות שונים, ונראה יותר כ"ספר מוסר" שלומדים בחודש אלול לקראת יום הדין. הערך לוקה בדרמטיות יתר, כאילו מדובר בפרשייה היסטורית ודרמטית שהכתה גלים ברחבי הארץ והעולם, לפחות בקרב אנשי הציבור החרדי, ולא היא! רוב בני הציבור החרדי לא מודעים כלל, או בצורה מינורית מאוד, למאבק זה. ואינו נתפס אלא ככל ה"פרשיות" הקטנטנות המתחרשות בדרך כלל בין כותבי פשקווילים ואתרי אינטרנט עלומי שם.
replies: text: :אני מבין שאתה מתבייש במה שקורה בקהילה החרדית, ומסכים אתך שזה פרט אחד מרבים - יש עוד הרבה נושאים שראוי לקהילה החרדית להתבייש בהם. אי"ה נתעד את כולם, משום שהבושה היא תחילת הדרך לריפוי. דוד שי - שיחה 09:31, 28 באוגוסט 2015 (IDT)
replies: text: ::הביקורת על סגנון הערך נכונה אבל לא על תוכנו, יש בו ציטוטים לא אנציקלופדיים, אבל הסיבה להם היא כתיבה שלא ממרחק זמן. יבוא יום והערך ישוכתב בצורה אנציקלופדית ובכתיבה מהודקת. זו אמנם לא "פרשייה היסטורית דרמטית", אבל זה מאבק ארוך שנים, בעל חשיבות אנציקלופדית מובהקת. הבושה היא הדרך לריפוי, וכיוון שנאמר "שמש צדקה ומרפא בכנפיה", אנו מייחלים ליום עליו נאמר "וחפרה הלבנה ובושה החמה כי מלך ה' צבאות בהר ציון ובירושלם". שבת שלום.  ביקורת - שיחה 10:24, 28 באוגוסט 2015 (IDT)
replies: text: :::מצטער שאתם מתייחסים 'אלי' במקום לביקורת שלי. אינכם חייבים להסכים איתי בכלל. אבל אני בכלל לא צד בנושא. באתי ממקום אובייקטיבי וכן, ומקובל עלי שתהיה לכם דעה שונה. אני לא חושב שזו בושה לציבור החרדי שחלק מהרבנים מתנגדים למשהו שאחרים לא. אני לא חושב שזו בושה לאיזה ציבור שלא יהיה שהמנהיגים שלו מתנגדים או תומכים במשהו. אני לא חושב שזו בושה לאף אחד בעולם להתנגד או לתמוך במשהו. אני לא חושב שאתם או אחרים צריכים להגיש רפואה או עזרה כלשהו למישהו שמתנגד או תומך במשהו, לכאורה יש לכם מספיק עבודה כאן. ונשגב מבינתי איך הגעתם למסקנות מוזרות כאלו.
replies: text: ::::אל תצטער, ערב שבת היום. כולנו באים ממקום אובייקטיבי, הפנמנו את הביקורת ויום אחד נגיע לטפל בערך. דוד אוהב לסנוט בחרדים ובעוד קבוצות באוכלוסייה, תגובתי בעניין זה הופנתה אליו. התיעוד חשוב, והשאלה היא רק על הצורה בה זה נעשה. בהזדמנות זו תרשה לי להזמין אותך להירשם (אפשר בשם בדוי) ולהתחיל לתרום מידיעותיך, ללמד תורה וחכמה לכל קוראי העברית. אם תרצה אוכל לכוון אותך לערכים חסרים או פגומים. תודה רבה מראש. ביקורת - שיחה 13:12, 28 באוגוסט 2015 (IDT)
replies: text: :::::תודה רבה מר ביקורת, הנחת את דעתי ובזכותך אוכל להיכנס לשבת קדשנו ותפארתנו ברוח טובה. ובקשר להזמנה שלך, בעבר הרחוק הייתי פעיל בויקיפדיה, ולצערי כיום אין לי את הזמן והכוחות הדרושים לכך. שבת שלום ומבורך, מארץ רחוקה.
thread_title:  זה עיתון? 

message: כפי שהתפרסם יש היום אישור מרבנים בכירים מאוד להתראיין ולתמוך ב'משפחה' וכדו', לדעתי המאבק הוכרע, ולא לצד הרבנים.213.8.65.32 22:18, 30 בינואר 2018 (IST)
replies: text: אתה מוזמן להוסיף בערך כמקובל, כולל מקור אמין. נרו יאיר • שיחה • ט"ו בשבט ה'תשע"ח • 13:44, 31 בינואר 2018 (IST)
replies: text: :נרו,לא נראה לי שמישהו חזר בו, ורוב הרבנים ממשיכים בדעתם, אלו מסכימים ואלו מחרימים. אולי כן יש רב או שתים ששינו את דעתם, אך זה לא אומר כלום (באותו מידה יש רבנים ששינו את דעתם להחמיר), והמאבק לא הוכרע. מה שכן יתכן שהפסיקו להאבק בפועל, ואת זה אפשר להוסיף בצירוף מקור אמין. 213.8.65.32 20:44, 13 במרץ 2018 (IST)
thread_title:  המאבק הסתיים!!!!